Ший ма хулда ди хаьхка водаш хиннав Турпал-1аьла. Наькъах д1аводача цхьан воккхача сага т1ехьашка т1акхийнав из. Барзкъах гуш хиннад из воккха саг бусалба воацалга. Турпал-1аьла бера ханара денан 1ема хиннавар боккхача наьха сий де, моллаг1аш уж бале а. Цу воккхача сагал хьалхавала эздело вуташ хиннавац из. Ший ди сеца а беш, г1а боаккхаш цу воккхача сага т1ехьа водаш хиннав. Макка кхача т1ехьавусаш а хиннав. Ишттача боларах ше т1ехьавусаргволга ховш вар Турпал-1аьла, бакъда дего витацар из воккхача сагал хьалхавала.